АҞӘА, хәаәкыра 19 – Sputnik. Адәыӷба Москва-Аҟәа ахь абилеҭқәа аазхәаз урҭ дырхынҳәыр алшоит акассаҿы ҳәа Sputnik иазеиҭеиҳәеит АУН "Аԥсныеихамҩа" анапхгаҩы ихаҭыԥуаҩ Игор Марганиа.
"Хәажәкыра 18 инаркны Урыстәылатәи Афедерациа алалара ԥкуп. Убри аан аҳәаа ахысра азин рымоуп уаанӡа абилеҭқәа аазхәаз, урыстәылатәи атәылауаҩра змоу ахаҿқәа", - иҳәеит иара.
Аԥсуа тәылауаҩшәҟә ала абилеҭ аазхәаз убри аан урыстәылатәи атәылауаҩра змоу адәыӷба данҭало уи атәылауаҩшәҟә дирбар алшоит.
Аихамҩа аусбарҭа Аԥсны атәылауаа, аԥсуа паспортқәа рыла абилеҭ аазхәаз рахь аҳәара ҟанаҵоит АУН "Аԥсныеихамҩа" акассахь иадҵааларц.
"Адәыӷба адәықәлара уахыки-ҽнаки шагу абилеҭ дырхынҳәыр ҟалоит. Убри аан иааныркыло 210 мааҭ роуп. Ихьшәахар – 70% рцәыӡыр ҟалоит абилеҭ ахәԥсаҟынтә", - иҳәеит Марганиа.
Иахьазы Аԥсныҟа иаауа москватәи адәыӷба заҵәык ауп ҳәа рҳәеит аусбарҭаҿы.
Иара убас шәаԥхьар ҟалоит: